ПРОТОКОЛ № 18
от заседанието на Комисия „Международна дейност” на ВСС, 
проведено на 08.04.2015 г.

	Днес, 08.04.2015 г., сряда, 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:
ПРЕДСЕДАТЕЛ: 		Соня Найденова
ЗАМ.-ПРЕДСЕДАТЕЛ:	Мария Кузманова 
ЧЛЕНОВЕ:			Магдалена Лазарова
				Михаил Кожарев - отсъства
				Милка Итова – отсъства

	На заседанието присъства експертният сътрудник на комисията Страхил Недков - младши експерт–международна дейност, дирекция „Международна дейност” - АВСС.
1.	ОТНОСНО: Кандидатури на магистрати за обявени вакантни позиции в Генерална дирекция“Правосъдие“ (JUST), Европейска служба за борба с измамите (OLAF) и Правна служба (SJ) на Европейската комисия с краен срок за кандидатстване пред МВнР – 20.04.2015 г.

Комисия „Международна дейност”
Р Е Ш И:

1.1. ПРЕДЛАГА НА ВСС ДА ОДОБРИ кандидатурата на Станислав Христов Стойков – прокурор в Софийска градска прокуратура – за позиция – JUST.A.3 
1.2. ПРЕДЛАГА НА ВСС ДА ОДОБРИ/ НЕ ОДОБРИ кандидатурата на Катерина Делчева Енчева – съдия в Софийски градски съд – за позиции SJ.BUDG, JUST.A.3 и JUST.A.1 
1.3. ПРЕДЛАГА НА ВСС ДА ОДОБРИ/ НЕ ОДОБРИ кандидатурата на Галя Горанова Вълкова – съдия в Софийски районен съд - за позиция – JUST.A.1
1.4. ПРЕДЛАГА НА ВСС ДА ВЪЗЛОЖИ на експертите от дирекция „Международна дейност” в случай, че бъдат получени нови кандидатури в рамките на посочения в обявата срок, да препратят документите на кандидата/кандидатите, ако същите отговарят на изискванията, съгласно обявата.
1.5. Предложението да се внесе на заседанието на ВСС, насрочено за 09.04.2015 г.  

2.	ОТНОСНО: Доклад на Групата държави срещу корупцията (GRECO) за оценка на България от Четвъртия кръг на мониторинга на тема: „ Превенция на корупцията по отношение на народните представители, съдиите и прокурорите“.
Комисия „Международна дейност”
Р Е Ш И:
2.1. ПРИЕМА за сведение доклада на Групата държави срещу корупцията /GRECO/ за оценка на България от Четвъртия кръг на мониторинга на тема: „Превенция на корупцията по отношение на народните представители, съдиите и прокурорите” на английски език.
2.2. След извършване на превода, същият да бъде представен на членовете на ВСС за запознаване.

3.	ОТНОСНО: Покана за кандидати за Изпълнителния борд изпратена по електронна поща. Покана за участие с тема по време на Общото събрание на ЕМСС. 

Комисия „Международна дейност”

Р Е Ш И:

3.1.	ПРИЕМА за сведение поканата за кандидати за Изпълнителния борд изпратена по електронна поща. Покана за участие с тема по време на Общото събрание на ЕМСС.
3.2.	ПРЕДЛАГА да бъде одобрена темата „Бюджетна независимост на съдебната власт в България”  като предложение от страна на Висшия съдебен съвет, която да бъде обсъдена по време на Общото събрание на ЕМСС.
3.3.	ПРЕДЛАГА на ВСС да упълномощи Соня Найденова – представляващ ВСС и председател на комисия „Международна дейност” да представи темата по т.3.2 по време на Общото събрание на ЕМСС в случай, че същата бъде одобрена.  
Предложението да се внесе на заседанието на ВСС, насрочено за 09.04.2015 г.  

4.	ОТНОСНО: Извлечения от постоянните комисии на ВСС във връзка с предоставяне на информация за предприетите действия за първото тримесечие на 2015 г. за изпълнение на препоръките на ЕК от Доклада на Комисията до Европейския парламент и Съвета относно напредъка на България по МСО от 28.01.2015 г. 

Комисия „Международна дейност”
Р Е Ш И:

4.1.	ПРИЕМА за сведение постъпилите извлечения от постоянните комисия на ВСС във връзка с предоставяне на информация по препоръките на ЕК от Доклада на Комисията до Европейския парламент и Съвета относно напредъка на България по МСО от 28.01.2015 г. 
4.2.	Информацията да се изпрати на Министерство на правосъдието в срок до 08.04.2015 г.  

5.	ОТНОСНО: Паметна записка от Световната банка по повод проведени срещи на екипа на Световната банка в България в периода 9 – 13 март 2015 г. 
Комисия „Международна дейност”
Р Е Ш И:

5.1.	ПРИЕМА за сведение паметната записка от Световната банка по повод проведените срещи на екипа на Световната банка в България в периода 9 – 13 март 2015 г.
5.2.	ИЗПРАЩА паметната записка на комисия „Бюджет и финанси“ за запознаване, както и за предоставяне на материалите, които следва да бъдат предоставени на Световната банка.

6.	ОТНОСНО: Писмо от г-жа Милена Гунчева – председател на Центъра за спогодби и медиация към Софийски районен и Софийски градски съд, във връзка с предстоящото посещение на Виктор Шахтер, президент на Фондация за инициативи за устойчиво развитие на правораздаването, в периода 11 – 15 май, в гр.София.

Комисия „Международна дейност”
Р Е Ш И:

6.1.	ПРИЕМА за сведение писмото г-жа Милена Гунчева – председател на Центъра за спогодби и медиация към Софийски районен и Софийски градски съд, във връзка с предстоящото посещение на Виктор Шахтер, президент на Фондацията за инициативи за устойчиво развитие на правораздаването, в периода 11 - 15 май, в гр. София.
6.2.	ДА се изготви писмо до Евгени Георгиев – член на Работната група и съдия в СГС, с което да се информира, че ВСС се ангажира само с осъществяването на логистиката по организирането на двете обучения,  финансирането на превода по време на обученията и провеждането на една официална вечеря, като ВСС не е поемал други ангажименти. 

7.	ОТНОСНО: Извлечение от Протокол № 14 от заседанието на Комисия по дисциплинарните производства при ВСС, проведено на 07.04.2015 г. 
КОМИСИЯ „МЕЖДУНАРОДНА ДЕЙНОСТ”
Р Е Ш И:

7.1 ПРИЕМА ЗА СВЕДЕНИЕ извлечение от Протокол № 14 от заседанието на Комисия по дисциплинарните производства при ВСС, проведено на 07.04.2015 г. 
7.2. ПРЕДЛАГА на ВСС да командирова Галя Георгиева – член на ВСС и на Комисия по дисциплинарните производства и Малина Стефанова – преводач от английски на български език и обратно, за участие в 4-та среща на екипа по проект „Разработване на минимални съдебни стандарти V: дисциплинарни производства” на ЕМСС за периода 16 - 17 април 2015 г. в гр. Брюксел, Белгия.
7.3. Пътните разходи, разходите за 1 нощувка, разходите за дневни пари за два дни, разходите за медицински застраховки, както и разходите за преводач са за сметка на ВСС. Пътуването ще се извърши със самолет. 

8.	ОТНОСНО: Извлечение от Протокол № 14 от заседание на Комисия по дисциплинарните производства при ВСС, проведено на 07.04.2015 г. 
КОМИСИЯ „МЕЖДУНАРОДНА ДЕЙНОСТ”
Р Е Ш И:

8.1.	ПРИЕМА за сведение извлечението от Протокол № 14 от заседание на Комисия по дисциплинарните производства при ВСС, проведено на 07.04.2015 г.

9.	ОТНОСНО: Обсъждане на покана на 4-ма представители на Германската фондация за международно правно сътрудничество и 2ма представители на Върховния съвет на магистратурата на Румъния за участие в Национална конференция за представяне на Комуникационна стратегия на съдебната власт 2014 – 2020 г.
КОМИСИЯ „МЕЖДУНАРОДНА ДЕЙНОСТ”
Р Е Ш И:

9.1.	ВЪЗЛАГА на експертите от дирекция „Международна дейност” да изготвят План – сметка като разходите за две нощувки на 6-мата участници, както и разходите за една официална вечеря за 10 души са за сметка на ВСС. 
9.2.	Решението да се предостави на комисия „Бюджет и финанси” за становище. 
ПРЕДСЕДАТЕЛ НА 
КОМИСИЯТА: /П/
                         СОНЯ НАЙДЕНОВА